###  SYDDANSK UNIVERSITET 13. maj 2015

 Det humanistiske fakultet GS

Referat af institutledermøde den 21. april 2015.

Til stede var: Prodekanen, Steffen Nordahl Lund, Jesper Carlsen, Anne Jensen, Per Krogh Hansen, Mads Funding, Lisbeth Broegaard Petersen og Gitta Stærmose.

Mødet blev i dekanens fravær ledet af Steffen Nordahl Lund.

Punkterne 3, 4 og 9 udsættes til institutledermødet den 19. maj.

Regnskabschef Jens V. Kierkegaard og chefcontroller Heidi Krieber deltog i behandlingen af dagsordenens punkt 2.

Punkterne blev behandlet i rækkefølgen: 2, 1, 5 – 8, 10 – 11.

Ad 1. Godkendelse af referat af møde den 17. februar og 16. marts 2015.

Referat af møde den 17. februar 2015 blev godkendt uden bemærkninger.

Referat af 16. marts 2015, ad 3. ”Dekanen oplyste, at der som opfølgning på ansættelsessamtaler …..” ændres til ”Dekanen oplyste, at der som opfølgning på ansættelsessamtaler og inden for det første års ansættelse skal defineres potentiale, der kan danne baggrund for ansøgning om projektmidler”.

Ad 7. ”….. etablering af væksthus – Business College” ændres til ”….. etablering af væksthus – Business Kolding”.

Referat af møde den 16. marts blev herefter godkendt.

Ad 2. Awareness-kampagne om dokumentationskrav til rejse- og repræsentationsbilag.

Regnskabschef Jens V. Kierkegaard og chefcontroller Heidi Krieber orienterede om baggrunden for direktionens beslutning om en awareness-kampagne om dokumentationskrav til rejse- og repræsentationsbilag.

Direktionens beslutning præciserer seks handlinger:

1. præcisering af overholdelse af SDU’s regelsæt, herunder opgave- og ansvarsfordeling.
2. obligatoriske brush up møder på hvert fakultet (Humaniora – 27. april /Kolding og 29. april/Odense).
3. kontrol i løbet af maj 2015 af alle rejse- og repræsentationsudgifter kørt via **elektroniske fakturaer** i 2015, og eventuel omkontering hvis nødvendigt (artskonti 141001, 141004, 141005, 142010 og 142020).

Dokumentationskrav til repræsentationsbilag og fakturaer vedrørende rejseudgifter blev specificeret. Der er tale om en skærpelse af de tidligere dokumentationskrav på rejseområdet. Det blev præciseret, at de skærpede krav også skal finde anvendelse for kontrolperioden januar- april 2015. Fakultetssekretariatschefen melder tilbage til controllerafdelingen senest den 31. maj 2015.

1. Stikprøvekontrol i juni 2015 af arbejdet nævnt under punkt 3. Afrapportering til dekaner og herefter til rektor.
2. Opfølgning i efteråret 2015 (stikprøver).
3. Stikprøvekontrol i maj 2015 af **TEM-afregninger** (rejser og udlæg).

Ad 3. Fællesbiblioteker.

Punktet blev udsat til behandling på møde den 19. maj.

Ad 4. Værktøj til afklaring af forskningslederes ledelsesrum.

Punktet blev udsat til behandling på møde den 19. maj.

Ad 5. Normer for ekstern censur og DVIP.

Lisbeth Broegaard Petersen oplyste, at forslaget har taget udgangspunkt i den hidtidige praksis og er et udtryk for ønske om fælles regler for normering af ekstern censur og DVIP.

Institutlederkredsen drøftede forslaget. Der var enighed om, at reglerne skal være så detaljerede som muligt. Institutlederne drøfter sagen med baglandet og melder tilbage til fakultetssekretariatet.

Ad 6. Gæsteforelæsningsbevillinger.

Punktet var sat på dagsordenen, da der var blevet givet udtryk for, at der var ulige vilkår på tværs af institutter. Institutlederkredsen drøftede praksis og vil vende tilbage til spørgsmålet, når der foreligger et klarere billede af samme.

Ad 7. Optag – kandidatuddannelser og tilvalg.

Lisbeth Broegaard Petersen oplyste, at der er tale om en foreløbig opgørelse, idet der endnu ikke foreligger et kvalificeret bud på antallet af retskravsbachelorer. Kandidatoptaget må ikke overstige 2013-optaget, undtaget er dog designstudier, turisme og webkommunikation.

Tilvalg begrænses ikke. Pr. 20. april er der åbent for søgning. Studieledere vurderer ansøgere. Der åbnes kun for 2. runde hvis der er ledige pladser.

Ad 8. DFF.

Institutlederkredsen drøftede forslag. Tilbagemelding til dekanen med henblik på fremsendelse af forslag til rektorsekretariatet.

Ad 9. Forskningsformidlingsprisen 2015.

Punktet blev udsat til behandling på møde den 19. maj.

Ad 10. Nyt fra

Prodekanen orienterede om

Uddannelseszoom, der er et digitalt værktøj, hvor man kan sammenligne informationer om videregående uddannelser på tværs af forskellige parametre, d.v.s. brancher, løn, iværksætteri, ledighed, gennemførselstid og frafald.
Direktionens beslutning om, at alle uddannelser, hvor det samme nøgletal har været markeret rødt i 2 gennemløb af uddannelsesberetningen skal på observationslisten med henblik på direktionens stillingtagen til iværksættelse af eventuelle konsekvenser. Konsekvenserne udvides med en ny sanktion i form af et simpelt tilsyn med uddannelsen, som forelægges direktionen hvert andet år i forbindelse med uddannelsesberetningen, hvor det skærpede tilsyn skal give en årlig status til direktionen;
Arbejdet i arbejdsgruppen vedrørende samlæsning af Videnskabsteori 1; semesterplacering af gymnasiepraktik.

Jesper Carlsen oplyste, at dimensioneringssamtaler er i gang.

Per Krogh Hansen oplyste, at alle dagstuderende på tværs af fakulteter i uge 43 involveres i et projektarbejde om bæredygtighed; status i Sønderborg; iværksætterhuset Business Kolding er i proces.

Anne Jensen orienterede om eksterne forskningsansøgninger.

Steffen Nordahl Lund orienterede om eksterne forskningsansøgninger, dimensioneringssamtaler.

Mads Funding orienterede om bestyrelsens beslutning om at afsætte 25 mill. kr.af SDU’s egenkapital til det humanistiske fakultet med henblik på opbygning af nye aktiviteter (omstillingspuljen). Midlerne kan ikke anvendes til organisatorisk omstilling. Samlet ansøgning behandles af direktionen.

Ad 10. Eventuelt.

Anne Jensen forespurgte til rammen for ph.d.-studerendes miljøskift og rejseaktiviteter. Det blev bekræftet, at der opereres med kr. 30.000 til disse aktiviteter over den 3-årige periode.

Med venlig hilsen

Steffen Nordahl Lund

Institutleder